wannaphong/clean_thaiwikipedia huggingface dataset:
# ตำบลสามเมือง (อำเภอสีดา)
สามเมือง เป็นตำบลหนึ่งในอำเภอสีดา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสีดา และองค์การบริหารส่วนตำบลสามเมือง

 การปกครอง 
 การปกครองส่วนภูมิภาค 

 หมู่ที่ 1 สามเมือง	
 หมู่ที่ 2 โนนเมือง	
 หมู่ที่ 3 แฝก	
 หมู่ที่ 4 โนนสำราญ	
 หมู่ที่ 5 โนนกอก	
 หมู่ที่ 6 โนนสมบูรณ์
 หมู่ที่ 7 หัวตะโมน
 หมู่ที่ 8 ซาด	
 หมู่ที่ 9 ตะกุดขอน	
 หมู่ที่ 10 ตะคร้อ

 การปกครองส่วนท้องถิ่น 
พื้นที่ของตำบลสามเมือง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลสีดา (เฉพาะเขตตำบลสามเมือง)    -           186     573องค์การบริหารส่วนตำบลสามเมือง              24.88       1,300      4,174 รวม                                                  -           1,486       4,747
 สถิติจำนวนประชากรและบ้านของตำบลสามเมือง ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนบ้านแฝก
 โรงเรียนวัดบ้านโนนกอก
 โรงเรียนวัดบ้านสามเมือง
# สะพานมิตรภาพไทย–กัมพูชา (บ้านหนองเอี่ยน–สตึงบท)
สะพานมิตรภาพไทย–กัมพูชา (บ้านหนองเอี่ยน–สตึงบท) (สูจิบัตร พิธีฉลองความสำเร็จในการก่อสร้าง สะพานมิตรภาพไทย-กัมพูชา (บ้านหนองเอี่ยน-สตึงบท) , สถาบันดำรงราชานุภาพ กระทรวงมหาดไทย) เป็นสะพานข้ามห้วยพรมโหด เชื่อมต่อระหว่างบ้านหนองเอี่ยน ตำบลท่าข้าม อำเภออรัญประเทศ จังหวัดสระแก้ว ประเทศไทย กับบ้านสตึงบท ตำบลปอยเปต อำเภอโอโจรว จังหวัดบันทายมีชัย ประเทศกัมพูชา เป็นสะพานคานยื่นสมดุล 2 ช่องจราจร ระยะทาง 620 เมตร นับเป็นสะพานเชื่อมต่อระหว่างแดนของไทยกับกัมพูชาที่ยาวที่สุด

 ความเป็นมา 
จากปริมาณความหนาแน่นในการผ่านแดนบริเวณจุดผ่านแดนถาวรบ้านคลองลึก อำเภออรัญประเทศ จังหวัดสระแก้ว ที่มีการข้ามผ่านแดนทั้งในส่วนของประชาชน นักท่องเที่ยว และสินค้าระหว่างประเทศไทยกับประเทศกัมพูชา ทำให้รัฐบาลทั้งสองประเทศได้หารือกันเพื่อลดความหนาแน่นของจุดผ่านแดนดังกล่าว เมื่อวันที่ 16 ธันวาคม พ.ศ. 2559

จุดประสงค์หลักของโครงการคือการแยกคนและสินค้าออกจากกัน จึงได้หารือกันและมีความเห็นร่วมกันในการแยกสินค้าออกมาเพื่อขนส่งในช่องทางใหม่ โดยการเปิดจุดผ่านแดนแห่งใหม่โดยมุ่งเน้นไปที่การพัฒนาเพื่อการรองรับการขนส่งสินค้าโดยเฉพาะ และพัฒนาจุดผ่านแดนถาวรบ้านคลองลึกเดิมให้มีศักยภาพในการรองรับการท่องเที่ยวและการติดต่อค้าขายกันระหว่างประชาชนทั้งสองชาติให้เข้มแข็งมากยิ่งขึ้น

โครงการพัฒนาจุดผ่านแดนแห่งใหม่บริเวณบ้านหนองเอี่ยนประกอบไปด้วยการสร้างเส้นทางเชื่อมต่อใหม่ โดยก่อสร้างทางหลวงแผ่นดินหมายเลข 3646 ซึ่งมีจุดเริ่มต้นจากทางหลวงแผ่นดินหมายเลข 33 มาเชื่อมต่อกับการก่อสร้างสะพานข้ามคลองพรมโหด รับผิดชอบโดยกรมทางหลวงและกรมการทหารช่าง ตัวอาคารด่านพรมแดนในฝั่งไทย รับผิดชอบโดยกรมศุลกากร

รัฐบาลได้อนุมัติงบประมาณสำหรับโครงการก่อสร้างสะพานมิตรภาพไทย–กัมพูชาในปี พ.ศ. 2560 ให้แก่กรมทางหลวงในการดำเนินงานวงเงินประมาณ 860 ล้านบาท พร้อมด้วยจุดสลับทิศทางการจราจรพร้อมกับเชื่อมต่อกับถนนในฝั่งไทย ระยะทาง 4 กิโลเมตร ขนาด 4 ช่องทางจราจร เริ่มจากจุดตัดระหว่างทางหลวงแผ่นดินหมายเลข 3646 กับทางหลวงแผ่นดินหมายเลข 3366 จนถึงตัวสะพาน

ปัจจุบันตัวสะพานก่อสร้างเสร็จสิ้นแล้ว และได้มีการฉลองความสำเร็จร่วมกันระหว่างประเทศไทย โดยพลเอก ประยุทธ์ จันทร์โอชา นายกรัฐมนตรีไทย กับประเทศกัมพูชา โดยสมเด็จอัครมหาเสนาบดีเดโช ฮุน เซน นายกรัฐมนตรีกัมพูชา เมื่อวันที่ 22 เมษายน พ.ศ. 2562 โดยคาดว่าเส้นทางเชื่อมต่อและตัวอาคารจุดผ่านแดนถาวรจะก่อสร้างเสร็จและพร้อมเปิดใช้ภายในปี พ.ศ. 2565

 สถาปัตยกรรม 
ตัวสะพานถูกออกแบบในการก่อสร้างในรูปแบบของคานยื่นสมดุล (balanced cantilever) เพื่อความสะดวกในการก่อสร้างโครงสร้างข้ามคลองโดยไม่ต้องต่อนั่งร้านยึดกับพื้น ลดปริมาณงานในการหล่อคอนกรีต สามารถก่อสร้างหลายช่วงได้พร้อมกันเนื่องจากเป็นการสร้างแบบยื่นออกไปทั้งสองข้าง ด้วยวิธีการดึงลวดอัดแรงเพื่อรับน้ำหนักของโครงสร้างสะพาน

ส่วนของโคมไฟส่องสว่าง ออกแบบโดยได้รับแรงบันดาลใจมากจากดอกบัว หมายถึงการตื่นรู้และความบริสุทธิ์ตามคติความเชื่อในพระพุทธศาสนา ซึ่งเป็นศาสนาที่ประชาชนทั้งสองประเทศนับถือ ผสมกับลวดลายศิลปกรรมอันอ่อนช้อยทั้งของไทยและกัมพูชาออกมาในรูปทรงของเสาไฟส่องสว่าง

 เส้นทางเชื่อมต่อ 
สะพานมิตรภาพไทย–กัมพูชา (บ้านหนองเอี่ยน–สตึงบท) เชื่อมต่อกับทางหลวงแผ่นดินหมายเลข 3646 ซึ่งได้รับการก่อสร้างพร้อมกับโครงการของสะพาน โดยมีจุดเริ่มต้นแยกมาจากทางหลวงแผ่นดินหมายเลข 33 ประมาณกิโลเมตรที่ 194+300 ลงมาทางทิศใต้โดยมีปลายทางเชื่อมต่อกับจุดผ่านแดนถาวร และสะพานมิตรภาพฯ
# รายชื่อลูกฟุตบอลโอลิมปิกอย่างเป็นทางการ
ลูกบอลต่อไปนี้ถูกใช้ในการแข่งขันฟุตบอลของการแข่งขันกีฬาโอลิมปิกฤดูร้อน

โอลิมปิกลูกฟุตบอลทางการผู้ผลิตข้อมูลเพิ่มเติมโอลิมปิกฤดูร้อน 1952เซเลคต์สปอร์ตโอลิมเปียเซเลคต์สปอร์ตโอลิมปิกฤดูร้อน 1956เซเลคต์สปอร์ตโอลิมเปียเซเลคต์สปอร์ตโอลิมปิกฤดูร้อน 1968โอลิมปิกฤดูร้อน 1972โอลิมปิกฤดูร้อน 1976โอลิมปิกฤดูร้อน 1980โอลิมปิกฤดูร้อน 1984อาดิดาส แทงโก้ เซบีย่าอาดิดาสโอลิมปิกฤดูร้อน 1988อาดิดาส แทงโก้ โซลอาดิดาสโอลิมปิกฤดูร้อน 1992อาดิดาส อีทรุสโก้ ยูนิโก้อาดิดาสโอลิมปิกฤดูร้อน 1996อาดิดาส เควสตรา โอลิมเปียอาดิดาสโอลิมปิกฤดูร้อนอาดิดาส กามาราด้าอาดิดาสคำดั้งเดิมสำหรับมิตรภาพ รูปแบบของ อาดิดาส เทอร์เรสตรา ซิลเวอร์สตรีมโอลิมปิกฤดูร้อน 2004อาดิดาส พีเลียสอาดิดาสโอลิมปิกฤดูร้อนอาดิดาส ทีมจิสต์ 2 Maแม็กนัส โมเนียอาดิดาสรูปแบบของทีมจิสต์โดย แมกนัส โมเนีย หมายถึง 'กำแพงแห่งความยิ่งใหญ่' ในภาษาละตินโอลิมปิกฤดูร้อน 2012อาดิดาส อัลเบิร์ตอาดิดาสรูปแบบของ อาดิดาส แทงโก้ 12โอลิมปิกฤดูร้อน 2016อาดิดาส เออร์เรโฮตาอาดิดาสรูปแบบของ อาดิดาส โบเจิวโอลิมปิกฤดูร้อน 2020อาดิดาส โคเน็กซ์ 21อาดิดาสลูกบอลเดิมคือ อาดิดาส ซึบาสะ ซึ่งเป็นรูปแบบของ อาดิดาส ยูนิโฟเรีย แต่ต่อมาถูกเปลี่ยน
# กฎหมายจารีตประเพณีระหว่างประเทศ
กฎหมายจารีตประเพณีระหว่างประเทศ เป็นส่วนของกฎหมายระหว่างประเทศที่เกี่ยวข้องกับหลักการแห่งจารีตประเพณี ศาลยุติธรรมระหว่างประเทศ นักนิติศาสตร์ สหประชาชาติและรัฐสมาชิกถือว่าเป็นบ่อเกิดหลักของกฎหมายระหว่างประเทศ ร่วมกับสนธิสัญญาและหลักกฎหมายทั่วไป

ใน ค.ศ. 1950 คณะกรรมาธิการกฎหมายระหว่างประเทศระบุว่ารูปแบบของหลักฐานของกฎหมายจารีตประเพณีระหว่างประเทศ ได้แก่ สนธิสัญญา คำวินิจฉัยของศาลระดับชาติและนานาชาติ กฎหมายระดับชาติ ความเห็นของที่ปรึกษากฎหมายระดับชาติ หนังสือโต้ตอบทางูต และการปฏิบัติขององค์การระหว่างประเทศSee Evidence of State practice . ใน ค.ศ. 2018 คณะกรรมาธิการฯ รับบทสรุปและข้อสังเกตว่าด้วยเกณฑ์บ่งชี้ความเป็นหลักกฎหมายจารีตประเพณีระหว่างประเทศ และต่อมาสมัชชาสหประชาชาติรับบทสรุปฯ และส่งสเสริมให้แพร่หลายให้กว้างขวางที่สุดเท่าที่เป็นไปได้
# รางวัลเจแปนอะแคเดมีฟิล์ม สาขานักแสดงนำชายยอดเยี่ยม
รางวัลเจแปนอะแคเดมีฟิล์ม สาขานักแสดงนำชายยอดเยี่ยม  เป็นรางวัลภาพยนตร์ที่มอบให้แก่นักแสดงนำชายชาวญี่ปุ่นยอดเยี่ยมในงานรางวัลเจแปนอะแคเดมีฟิล์มซึ่งจัดขึ้นเป็นประจำทุกปี

ครั้งที่ปีผู้ชนะรางวัลผลงานเข้าชิง11977เค็น ทากากูระความสุขของผ้าเช็ดหน้าสีเหลืองMount Hakkoda21978เค็น โองาตะThe Demon31979โทมิซาบูโร วากายามะOh My Son41980เค็น ทากากูระA Distant Cry From SpringDōran51981เค็น ทากากูระStation|-
|6
|1982
|มิตสึรุ ฮิราตะ
|Fall Guy|-
|7
|1983
|เค็น โองาตะ
|โศกนาฏกรรมพิพาทสังคมThe Geishaคุณชอบทะเลไหม|-
|8
|1984
|สึโตมุ ยามาซากิ
|The FuneralFarewell to the Ark|-
|9
|1985
|มิโนรุ ชิอากิ
|Gray Sunset|-
|10
|1986
|เค็น โองาตะ
|House on Fire|-
|11
|1987
|สึโตมุ ยามาซากิ
|A Taxing Woman|-
|12
|1988
|โทชิยูกิ นิชิดะ
|The Silk Road|-
|13
|1989
|เร็นตาโร มิกูนิ
|Tsuribaka NisshiRikyu|-
|14
|1990
|อิตโตกุ คิชิเบะ
|The Sting of Death|-
|15
|1991
|เร็นตาโร มิกูนิ
|Tsuribaka Nisshi 4My Sons|-
|16
|1992
|มาซาฮิโระ โมโตกิ
|Sumo Do, Sumo Don't|-
|17
|1994
|โทชิยูกิ นิชิดะ
|A Class to RememberTsuribaka Nisshi 6|-
|18
|1994
|โคอิจิ ซาโต
|Crest of Betrayal|-
|19
|1995
|เร็นตาโร มิกูนิ
|Mitabi no Kaikyō|-
|20
|1996
|โคจิ ยากูโชะ
|แชลวีดันซุ?|-
|21
|1997
|โคจิ ยากูโชะ
|The Eel|-
|22
|1998
|อากิระ เอโมโตะ
|Dr. Akagi|-
|23
|1999
|เค็น ทากากูระ
|เรลโรดแมน|-
|24
|2000
|อากิระ เทราโอะ
|หลังฝนตก คุณคิดถึงใคร|-
|25
|2001
|โยซูเกะ คูโบซูกะ
|สุภาพบุรุษวัยเดือด|-
|26
|2002
|ฮิโรยูกิ ซานาดะ
|ทไวไลท์ซามูไร|-
|27
|2003
|คิอิจิ นากาอิ
|When the Last Sword Is Drawn|-
|28
|2004
|อากิระ เทราโอะ
|Half a Confession|-
|29
|2005
|ฮิเดตากะ โยชิโอกะ
|ถนนสายนี้ หัวใจไม่เคยลืม|-
|30
|2006
|เค็น วาตานาเบะ
|Memories of Tomorrow|-
|31
|2007
|ฮิเดตากะ โยชิโอกะ
|ถนนสายนี้ หัวใจไม่เคยลืม 2|-
|32
|2008
|มาซาฮิโระ โมโตกิ
|Departures|-
|33
|2009
|เค็น วาตานาเบะ
|Shizumanu Taiyō|-
|34
|2010
|ซาโตชิ สึมาบูกิ
|Villain|-
|35
|2011
|โยชิโอะ ฮาราดะ
|Someday|-
|36
|2012
|ฮิโรชิ อาเบะ
|สู้ต่อไป ลูเชียส!!|-
|37
|2013
|รีวเฮ มัตสึดะ
|The Great Passage|-
|38
|2014
|จุนอิจิ โอกาดะ
|The Eternal Zero|-
|39
|2015
|คาซูนาริ นิโนมิยะ
|Nagasaki: Memories of My Son|-
|40
|2016
|โคอิจิ ซาโต
|64: Part I|-
|41
|2017
|มาซากิ ซูดะ
|Wilderness: Part One|-
|42
|2018
|โคจิ ยากูโชะ
|The Blood of Wolves|-
|43
|2019
|โทริ มัตสึซากะ
|เดอะเจอร์นัลลิสต์|-
|44
|2020
|สึโยชิ คูซานางิ
|Midnight Swan|-
|45
|2021
|ฮิเดโตชิ นิชิจิมะ
|สุดทางรัก''

 ชนะหลายครั้ง 
บุคคลต่อไปนี้ได้รับสองหรือมากกว่ารางวัลนักแสดงนำชายยอดเยี่ยม:

 จำนวน นักแสดง 4 เค็น ทากากูระ 3 เร็นตาโร มิกูนิ เค็น โองาตะ โคจิ ยากูโชะ 2 สึโตมุ ยามาซากิ โทชิยูกิ นิชิดะ อากิระ เทราโอะ ฮิเดตากะ โยชิโอกะ มาซาฮิโระ โมโตกิ เค็น วาตานาเบะ โคอิจิ ซาโต
# ต้นหม่อนดินอชา
ต้นหม่อนดินอชา หรือ ต้นหม่อนแห่งหมู่บ้านดินอชา  เป็นต้นหม่อนในหมู่บ้านดินอชา ประเทศมอนเตเนโกร ซึ่งมีน้ำพุพุ่งออกทางลำต้นหลังจากฝนตกหนัก สันนิษฐานว่าเป็นน้ำบาดาลที่มีแรงดันสูงทำให้พุออกผ่านโพรงกลางต้นไม้ ปรากฏการณ์นี้เกิดขึ้นครั้งแรกในปี 1990 และเกิดขึ้นปีละครั้ง

 ประวัติ 
ดินอชา (Dinoša) เป็นหมู่บ้านในประเทศมอนเตเนโกร ทางตะวันออกเฉียงใต้ของยุโรป ห่างจากพอดกอรีตซา เมืองหลวงของประเทศไปทางตะวันออกประมาณ 5 กิโลเมตร จากการคาดคะเนในปี 2022 หม่อนต้นนี้มีอายุประมาณ 100 ถึง 150 ปี โดยเชื่อกันว่ามีตาน้ำพุใต้ดินใต้ต้นและพุล้นออกมาเมื่อมีน้ำท่วมในช่วงฝนตกหนัก โดยเฉพาะอย่างยิ่งในช่วงฤดูใบไม้ผลิและฤดูใบไม้ร่วง แรงดันของน้ำบาดาลเนื่องจากน้ำท่วมหนักนี้ดันน้ำให้ไหลผ่านส่วนที่เป็นโพรงของต้นไม้ต้นนี้พอดี ซึ่งตำแหน่งที่ไหลออกจากลำต้นมีความสูงประมาณ 1.5 เมตร (4.9 ฟุต) ว่ากันว่าปรากฏการณ์นี้เกิดขึ้นเพียงปีละครั้ง ชาวเมืองดินอชาคอยเฝ้าสังเกตปรากฏการณ์นี้มาตั้งแต่คริสต์ทศวรรษที่ 1990
thumb|ต้นหม่อนแห่งดินอชา
left|thumb|น้ำพวยพุ่งออกจากกลางลำต้นหม่อน

พื้นที่โดยรอบหมู่บ้านดินอชา มีธารน้ำหลายสายที่เลี้ยงด้วยน้ำจากการละลายของหิมะในฤดูใบไม้ผลิและรวมกับน้ำพุใต้ดิน หม่อนต้นนี้เจริญเติบโตอยู่ไม่ไกลบนที่ดอนริมฝั่งของอ่างเก็บน้ำ โพรงกลางลำต้นของต้นไม้ที่เกิดขึ้นเมื่อมีอายุที่มากทำหน้าที่เป็นช่องระบายแรงดันของน้ำใต้ดินหลังจากฝนตกหนัก และน้ำที่พุออกจากไม้ต้นนี้จะกินเวลาประมาณสองสามวัน
# ยอดสปายสายพราง
ยอดสปายสายพราง  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2562 ผลิตโดย ทเวนตีท์เซนจูรีฟอกซ์ ภาพยนตร์กำกับโดย ทรอย ควอน และนิค บรูโน่, อำนวยการสร้างโดย ปีเตอร์ เชอร์นิน, เจโน่ ท็อปปิ้ง และไมเคิล เจ. ทราเวอร์ส และแสดงนำโดย วิลล์ สมิธ, ทอม ฮอลแลนด์, รชิดา โจนส์, เบน เมนเดลโซห์น, รีบา แมคเอนไทร์, ราเชล บรอสนาฮาน, คาเรน กิลแลน, ดีเจ คาเล็ด และมาซิ โอกะ

 เนื้อเรื่อง 

 ตัวละครและเสียงพากย์ 

 วิลล์ สมิธ รับบท แลนซ์ สเตอร์ลิง (Lance Sterling)
 ทอม ฮอลแลนด์ รับบท วอลเตอร์ เบ็คเก็ตต์ (Walter Beckett)
 เบน เมนเดลโซห์น รับบท (Killian)
 รชิดา โจนส์ รับบท (Marcy Kappel)
 รีบา แมคเอนไทร์ รับบท (Joy Jenkins)
 ราเชล บรอสนาฮาน รับบท (Wendy Beckett)
 คาเรน กิลแลน รับบท อายส์ (Eyes)
 ดีเจ คาเล็ด รับบท เอียร์ส (Ears)
 มาซิ โอกะ รับบท คัตสึ คิมูระ (Katsu Kimura)
 คาร์ลา จิเมเนซ รับบท เจอรัลดีน (Geraldine)

 การตอบรับ 
รอตเทนโทเมโทส์รายงานว่าร้อยละ 77 ของผู้วิจารณ์ 124 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.5 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 54 เต็ม 100 คะแนน ซึ่งประเมินโดยผู้วิจารณ์ 22 คน
# โรงพยาบาลคามิลเลียน
โรงพยาบาลคามิลเลียน (เรียกอีกอย่างว่า "โรงพยาบาลซานคามิลโล") เป็นโรงพยาบาลเอกชนขนาดเล็ก ตั้งอยู่ริมถนนทองหล่อ ในพื้นที่แขวงคลองตันเหนือ เขตวัฒนา กรุงเทพมหานคร ก่อตั้งโดยมิชชันนารีคาทอลิก - คณะคามิลเลียนเมื่อวันที่ 27 กรกฎาคม พ.ศ. 2502 (ก่อนหน้านั้นใน พ.ศ. 2495 คณะคามิลเลียนได้ก่อตั้ง "โรงพยาบาลซานคามิลโล" อีกแห่งในจังหวัดราชบุรี) และเปิดให้บริการรักษาพยาบาลอย่างเป็นทางการ เมื่อวันที่ 28 ตุลาคม พ.ศ. 2503 ดำเนินการโดยมูลนิธิคณะนักบุญคามิลโลแห่งประเทศไทย ตั้งอยู่และมีแผนกเวชปฏิบัติทั่วไปรวมถึงสถานดูแลพิเศษ รวมถึงมีโครงการการกุศลเพื่อรักษาผู้ป่วยที่ยากจน

ในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โรงพยาบาลคามิลเลียนได้ตั้งคลินิกเคลื่อนที่สำหรับผู้รอดชีวิตจากภัยพิบัติดังกล่าวในประเทศไทย
# เกาะพิทักษ์
เกาะพิทักษ์ เป็นเกาะในตำบลบางน้ำจืด อำเภอหลังสวน จังหวัดชุมพร ในทะเลอ่าวไทย ห่างจากชายฝั่ง 1 กิโลเมตร 

เกาะพิทักษ์ เดิมเรียกว่า เกาะผีทัก เนื่องจากสมัยก่อนมีชาวประมงออกเรือหาปลามาถึงบริเวณเกาะนี้ เล่ากันว่าเมื่อมองขึ้นฝั่งจะเห็นเงาคนกำลังกวักมือเรียก แต่พอเข้าไปใกล้ ๆ เกาะกลับไม่พบใคร ทำให้ชาวประมงพากันเรียก เกาะแห่งนี้ว่า "เกาะผีทัก" จนเมื่อมีชาวบ้านอยู่อาศัยบนเกาะจึงเปลี่ยนชื่อมาเป็น "เกาะพิทักษ์" เพื่อความเป็นสิริมงคล

บนเกาะมีชุมชนที่ให้บริการที่พักอาศัยแก่นักท่องเที่ยวในรูปแบบเรือนแรม ประมาณ 15 หลัง มีกิจกรรมสำหรับนักท่องเที่ยว คือ การศึกษาวิถีชีวิตชุมชนประมง รับประทานอาหารทะเลสด ๆ  ปั่นจักรยาน ล่องเรือ ชมปะการังน้ำตื้น ทางทิศเหนือของเกาะมีจุดชมวิวที่อยู่ระดับความสูงประมาณ 200 เมตร มีศาลาด้านบน สามารถมองเห็นเกาะเต่า เกาะสมุย เกาะพะงัน ในช่วงน้ำทะเลลดสามารถเดินเล่นตามสันทรายได้ มีหมู่บ้านชาวประมงกระจายอยู่รอบเกาะ ทางทิศตะวันออกมีหาดทรายขนาดเล็ก ๆ การเดินทางมาเกาะโดยเรือประมงจากบริเวณปากน้ำตะโก

ประเพณีของชุมชนบนเกาะพิทักษ์ เช่น ประเพณีสวดหาด ประเพณีไหว้แม่ย่านาง และประเพณีวิ่งแหวกทะเล เป็นต้น
# สะพานมิตรภาพไทย–กัมพูชา (อรัญประเทศ–ปอยเปต)
สะพานมิตรภาพไทย–กัมพูชา (อรัญประเทศ–ปอยเปต)  เป็นสะพานข้ามคลองลึก เชื่อมต่อระหว่างบ้านคลองลึก ตำบลอรัญประเทศ อำเภออรัญประเทศ จังหวัดสระแก้ว ประเทศไทย กับเมืองปอยเปต อำเภอโอโจรว จังหวัดบันทายมีชัย ประเทศกัมพูชา จังหวัดบันทายมีชัย ประเทศกัมพูชา เป็นสะพานเชื่อมต่อระหว่างแดนของไทยกับกัมพูชาแห่งแรก

 ความเป็นมา 
สะพานมิตรภาพไทย–กัมพูชา (อรัญประเทศ–ปอยเปต) ได้รับงบประมาณในการก่อสร้างจากรัฐบาลสหราชอาณาจักร มอบหมายให้กรมทหารช่าง กองทัพบก โดยกองพันทหารช่างเฉพาะกิจที่ 1 ซึ่งมีภารกิจในการช่วยฟื้นฟูประเทศกัมพูชาภายหลังสภาวะสงคราม โดยภารกิจหลักคือการฟื้นฟูทางหลวงและกวาดล้างรื้อถอนทุ่นระเบิดตามทางหลวงหมายเลข 5 ของกัมพูชาซึ่งต่อเนื่องมาถึงชายแดนไทย เป็นผู้ดำเนินการก่อสร้างสะพานคอนกรีตเสริมเหล็ก ความกว้าง 17 เมตร ยาว 50 เมตร ดำเนินการก่อสร้างตั้งแต่วันที่ 3 กุมภาพันธ์ พ.ศ. 2535 เสร็จสิ้นในวันที่ 5 สิงหาคม พ.ศ. 2536 และมอบให้เป็นของขวัญแด่ประชาชนชาวกัมพูชาในเดือนพฤศจิกายน พ.ศ. 2536

หลังจากนั้น สะพานมิตรภาพจึงกลายเป็นเส้นทางหลักในการเดินทางข้ามผ่านแดนระหว่างประเทศไทยกับประเทศกัมพูชามาจนถึงปัจจุบัน โดยมีการติดตั้งประตูปิดเปิดไว้ในทั้งสองด้านของสะพานเพื่อใช้ควบคุมการเข้าออกระหว่างประเทศในสถานการณ์ต่าง ๆ

 เส้นทางเชื่อมต่อ 
สะพานมิตรภาพไทย–กัมพูชา (อรัญประเทศ–ปอยเปต) เชื่อมต่อกับทางหลวงแผ่นดินหมายเลข 33 ผ่านจุดผ่านแดนถาวรบ้านคลองลึกในฝั่งประเทศไทย และทางหลวงหมายเลข 5 ผ่านด่านพรมแดนปอยเปตในประเทศกัมพูชา ซึ่งเส้นทางดังกล่าวเป็นส่วนหนึ่งของทางหลวงเอเชียสาย 1
# วัดทองโข
วัดทองโข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำจืด อำเภอหลังสวน จังหวัดชุมพร ที่ดินตั้งวัดมีเนื้อที่ 38 ไร่ 

วัดทองโขตั้งวัดเมื่อวันที่ 8 มิถุนายน พ.ศ. 2522 โดยมีนายหีต สมคิด และนายเชษฐ รินทร์สกุล เป็นผู้มอบที่ดินให้สร้างวัด ได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2523

อาคารเสนาสนะที่สำคัญ ได้แก่ อุโบสถอาคารคอนกรีตเสริมเหล็ก สร้างเมื่อ พ.ศ. 2542 ศาลาการเปรียญอาคารคอนกรีตเสริมเหล็กทรงไทย สร้างเมื่อ พ.ศ. 2528 กุฏิสงฆ์ จำนวน 5 หลัง ศาลาอเนกประสงค์ สร้างเมือ พ.ศ. 2536 เป็นอาคารไม้ทรงไทย 2 ชั้น ฌาปนสถาน โรงเก็บพัสดุ และโรงครัว ปูชนียวัตถุที่สำคัญ ได้แก่ พระประธานประจำอุโบสถ ปางสมาธิ สร้างเมื่อ พ.ศ. 2542 และพระประธานประจำศาลาการเปรียญ ปางมารวิชัย สร้างเมื่อ พ.ศ. 2529

รายนามเจ้าอาวาส
 พระพ่วง เย็นบางสะพาน พ.ศ. 2495–2498
 พระสายสุมงคลิโก พ.ศ. 2498–2500
 พระเฉลิม ทองนาค พ.ศ. 2502–2512
 พระสาย โอภาโส พ.ศ. 2512–2524
 พระครูวีรกิจจาทร พ.ศ. 2525–
# ไอรอนฮาร์ต (ละครชุด)
ไอรอนฮาร์ต  เป็นละครชุดทางโทรทัศน์ของอเมริกาที่สร้างโดย ชินากา ฮอดจ์ เพื่อบริการสตรีมมิ่งทางดิสนีย์+ โดยอิงจากตัวละครของมาร์เวลคอมิกส์ที่มีชื่อเดียวกัน เนื้อเรื่องเป็นส่วนหนึ่งของละครชุดทางโทรทัศน์ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ ซึ่งมีเรื่องต่อเนื่องร่วมกับภาพยนตร์อื่นของแฟรนไชส์ ฮอดจ์ทำหน้าที่เป็นหัวหน้านักเขียน ซีรีส์นี้ผลิตโดยพร็อกซิมิตี้มีเดีย

ดอมีนีก ทอร์น แสดงเป็น ริริ วิลเลียมส์ / ไอรอนฮาร์ต ในซีรีส์ ซีรีส์นี้ประกาศในเดือนธันวาคม ค.ศ. 2020 พร้อมกับการคัดเลือกนักแสดงของทอร์น ฮอดจ์ได้รับการว่าจ้างในเดือนเมษายน พ.ศ. 2564 โดยมีการเปิดเผยการคัดเลือกนักแสดงเพิ่มเติมในเดือนกุมภาพันธ์ พ.ศ. 2565 แซม เบลีย์และแองเจลา บาร์นส์เข้ามารับหน้าที่กำกับในเดือนเมษายน พ.ศ. 2565 การถ่ายทำเริ่มต้นที่ ไตรลิธ สตูดิโอ ในแอตแลนตา รัฐจอร์เจียภายในต้นเดือนมิถุนายน พ.ศ. 2565 และจะถ่ายทำที่ชิคาโกด้วย ถึงกลางเดือนตุลาคม พ.ศ. 2565

ไอรอนฮาร์ตจะประกอบด้วยหกตอน จะเป็นส่วนหนึ่งของระยะที่ห้าของ MCU
# ตำบลกุดจิก (อำเภอสูงเนิน)
กุดจิก เป็นตำบลหนึ่งในอำเภอสูงเนิน จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลกุดจิก และองค์การบริหารส่วนตำบลกุดจิก อยู่ห่างจากอำเภอสูงเนิน 9 กิโลเมตร

 การปกครอง 
 การปกครองส่วนภูมิภาค 

 หมู่ที่ 1 กุดจิก
 หมู่ที่ 2 บุ
 หมู่ที่ 3 สลักใด
 หมู่ที่ 4 ขาม
 หมู่ที่ 5 สลักใด
 หมู่ที่ 6 โนนตะโก

 การปกครองส่วนท้องถิ่น 
พื้นที่ของตำบลกุดจิก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลกุดจิก                          -           819       2,251องค์การบริหารส่วนตำบลกุดจิก                  -           945       2,369		 รวม                                                    -          1,764      4,620
 สถิติจำนวนประชากรและบ้านของตำบลกุดจิก ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนจตุรคามสามัคคี	
 โรงเรียนบ้านกุดจิก (รัชชุศิริอนุกูล)
 โรงเรียนบ้านสลักใด
 โรงเรียนมัธยมศึกษา
 โรงเรียนกุดจิกวิทยา

 การศาสนา
 วัด/สำนักสงฆ์
 วัดกุดจิก
 วัดสลักใด
 วัดสันติสีลาราม
# ตำบลสูงเนิน (อำเภอสูงเนิน)
สูงเนิน เป็นตำบลหนึ่งในอำเภอสูงเนิน จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสูงเนิน และองค์การบริหารส่วนตำบลสูงเนิน

 การปกครอง 
 การปกครองส่วนภูมิภาค 

 หมู่ที่ 1 สูงเนิน
 หมู่ที่ 2 สระเพลง
 หมู่ที่ 3 ตะคองหลง
 หมู่ที่ 4 เหล่า-โนนค่า
 หมู่ที่ 5 หนองโสน
 หมู่ที่ 6 ดอนกอก
 หมู่ที่ 7 บุใหญ่
 หมู่ที่ 8 สุขาวดี
 หมู่ที่ 9 บุหิน
 หมู่ที่ 10 ญาติเจริญ
 หมู่ที่ 11 สูงเนิน
 หมู่ที่ 12 หนองหินตั้ง
 หมู่ที่ 13 ปรางแต้
 หมู่ที่ 14 บุใหญ่พัฒนา
 หมู่ที่ 15 ไชยมงคล

 การปกครองส่วนท้องถิ่น 
พื้นที่ของตำบลสูงเนิน อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลสูงเนิน                          12.38           6,308       9,853องค์การบริหารส่วนตำบลสูงเนิน                  59.02         7,364       10,915	 รวม                                                    71.4          13,672      20,768
 สถิติจำนวนประชากรและบ้านของตำบลสูงเนิน ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนแหลมทองวิทยานุสรณ์
 โรงเรียนอนุบาลประชารัฐสามัคคี
 โรงเรียนกิริวัฒนศักดิ์
 โรงเรียนบ้านบุใหญ่
 โรงเรียนบ้านสระเพลง
 โรงเรียนระดมวิทยานุสรณ์
 โรงเรียนมัธยมศึกษา
 โรงเรียนสูงเนิน
 โรงเรียนเอกชน
 โรงเรียนสุนันทาวิทยา
 โรงเรียนอนุบาลจุรีพันธ์
 โรงเรียนอนุบาลอัจฉรา

 การศาสนา
 วัด/สำนักสงฆ์
 วัดญานโสถิตวนาราม
 วัดตะคลองหลง
 วัดบุใหญ่
 วัดสระเพลง
 วัดสุขาวดี
 วัดใหญ่สูงเนิน
 วัดใหม่หนองดุม
 วัดใหม่อัมพร
# จุ้ยกัวไต่เต่
จุ้ยกัวไต่เต่ (สำเนียงจีนฮกเกี้ยน) หรือ จุ้ยกวนต้าตี้ (สำเนียงจีนแต้จิ๋ว) หรือ "ตุ๊ยกัวต้าตี้" (สำเนียงไฮ้หน่ำ-ไหหลำ) (พินอิน: shuǐguāndàdì) เป็นเทวดาตามความเชื่อของจีนและศาสนาเต๋า โดยพระองค์เป็นหนึ่งในตรีเทพซำกัวไต่เต่ของความเชื่อของจีนและศาสนาเต๋าโดยมีฐานะเป็นประมุขผู้ใหญ่สูงสุดในเทพและเซียนที่ดูแลรักษาธาตุน้ำโดยควบคุมดูแลบริหารจัดการเรื่องน้ำทั่วทุกแหล่งของโลกมนุษย์ โดยประติมานวิทยาของจุ้ยกัวไต่เต่ทรงพัสตราภรณ์ ศิราภรณ์และถนิมพิมพาภรณ์ชุดสีเขียวและในพระหัตถ์ทรงประสานป้ายอาญาสิทธิ์ โดยตามปฏิทินจีนวันที่ระลึกถึงพระองค์คือ วันที่ 15 ค่ำ เดือน 10https://www.nownews.com/news/5623519https://www.cafe-lesson.jp/%E6%B0%B4-%E5%AE%98 

 ที่เกี่ยวข้อง 
เกี่ยวกับที่มาของจุ้ยกัวไต่เต่ ซึ่งเป็นเทวบุรุษที่รักษาสายน้ำในคติของความเชื่อของจีน และศาสนาเต๋า โดยทั่วไปตามเทพปกรณัมท้องถิ่นกล่าวว่าพระองค์คือพระเจ้าอวี่ผู้เสด็จลงมายังโลกตามรับสั่งของหยวนสื่อเทียนจุนและมีบางกรณีที่จุ้ยกัวไต่เต่เป็นที่สับสนกับเทพเจ้าแห่งน้ำพระองค์อื่น ๆ เช่น ซุยเต๋อเซียนจุน และเทพซวนหมิง
# ตำบลหนองตะไก้ (อำเภอสูงเนิน)
หนองตะไก้ เป็นตำบลหนึ่งในอำเภอสูงเนิน จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองตะไก้ ตั้งอยู่ห่างจากอำเภอสูงเนิน ประมาณ 20 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลนากลาง (อำเภอสูงเนิน)
 ทิศใต้ ติดต่อกับ  ตำบลตะคุ (อำเภอปักธงชัย)
 ทิศตะวันออก ติดต่อกับ ตำบลตะคุ (อำเภอปักธงชัย)
 ทิศตะวันตก ติดต่อกับ ตำบลมะเกลือเก่า และตำบลสูงเนิน (อำเภอสูงเนิน)

 การปกครอง 
ตำบลหนองตะไก้ แบ่งการปกครองออกเป็น 12 หมู่บ้าน คือ

 หมู่ที่ 1 ห้วยวัด
 หมู่ที่ 2 หนองตะไก้
 หมู่ที่ 3 กุดขมิ้น
 หมู่ที่ 4 สองคร
 หมู่ที่ 5 หนองแวง
 หมู่ที่ 6 หนองพยอม
 หมู่ที่ 7 โสกจาน
 หมู่ที่ 8 โนนสะแบง
 หมู่ที่ 9 สวนป่า
 หมู่ที่ 10 สองครเหนือ
 หมู่ที่ 11 หัวนา
 หมู่ที่ 12 หนองแสง

 สถานที่สำคัญ 
 การศึกษา 
 โรงเรียน
 โรงเรียนบ้านกุดขมิ้น	
 โรงเรียนบ้านสองคร	
 โรงเรียนบ้านหนองตะไก้	
 โรงเรียนบ้านหนองแวง	
 โรงเรียนมัธยมศึกษา
 โรงเรียนสองครพิทยาคม

 การศาสนา
 วัด/สำนักสงฆ์
 วัดใหม่จำปา
 วัดหนองตะไก้
 วัดกุดขมิ้น
 วัดสองครเหนือ
 สำนักสงฆ์โนนสง่า
 วัดบ้านหนองแวง
 สำนักสงฆ์หนองม่วงตะวันออก
 วัดหนองพยอม
 สำนักสงฆ์หนองยายเม้า
 สำนักสงฆ์บ้านโสกจาน
 สำนักสงฆ์โนนตะแบง
 วัดจินตนาวราราม
 สำนักสงฆ์วัดป่า
 วัดหนองแสง
# ตำบลนากลาง (อำเภอสูงเนิน)
นากลาง เป็นตำบลหนึ่งในอำเภอสูงเนิน จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลกุดจิก และองค์การบริหารส่วนตำบลนากลาง อยู่ห่างจากอำเภอสูงเนิน 16 กิโลเมตร

 การปกครอง 
 การปกครองส่วนภูมิภาค 

 หมู่ที่ 1 นากลาง
 หมู่ที่ 2 นาใหญ่
 หมู่ที่ 3 ห้วยตะคร้อ
 หมู่ที่ 4 หนองบอน
 หมู่ที่ 5 นากลาง
 หมู่ที่ 6 นาใหญ่พัฒนา
 หมู่ที่ 7 บุตาต้อง
 หมู่ที่ 8 นากลางสามัคคี
 หมู่ที่ 9 นากลางพัฒนา

 การปกครองส่วนท้องถิ่น 
พื้นที่ของตำบลนากลาง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลกุดจิก (เฉพาะเขตตำบลนากลาง)      -           586       440องค์การบริหารส่วนตำบลนากลาง                  52.90           3,855       7,120	 รวม                                                    -          4,441      7,560
 สถิติจำนวนประชากรและบ้านของตำบลนากลาง ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนบ้านนากลาง
 โรงเรียนบ้านนาใหญ่ (เสถียรราษฎร์รัฐผดุง)
 โรงเรียนบ้านหนองบอน
 โรงเรียนบ้านห้วยตะคร้อ

 การศาสนา
 วัด/สำนักสงฆ์
 วัดนากลาง 
 วัดนาใหญ่ 
 วัดหนองบอน 
 วัดห้วยตะคร้อ
# ตำบลเสมา
เสมา เป็นตำบลหนึ่งในอำเภอสูงเนิน จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเสมา ตั้งอยู่ห่างจากอำเภอสูงเนิน ประมาณ 8 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลหนองบัวน้อย (อำเภอสีคิ้ว) และตำบลสระจรเข้ (อำเภอด่านขุนทด)
 ทิศใต้ ติดต่อกับ  ตำบลสูงเนิน (อำเภอสูงเนิน)
 ทิศตะวันออก ติดต่อกับ ตำบลบุ่งขี้เหล็ก และตำบลโนนค่า (อำเภอสูงเนิน)
 ทิศตะวันตก ติดต่อกับ ตำบลบ้านหัน (อำเภอสีคิ้ว)

 การปกครอง 
ตำบลเสมา แบ่งการปกครองออกเป็น 16 หมู่บ้าน คือ

 หมู่ที่ 1 เหมือดแอ่
 หมู่ที่ 2 แก่นท้าว
 หมู่ที่ 3 คลองขวาง
 หมู่ที่ 4 ทะเล
 หมู่ที่ 5 หินตั้ง
 หมู่ที่ 6 โป่ง
 หมู่ที่ 7 น้อยกุดคล้า
 หมู่ที่ 8 โสกแจ้ง
 หมู่ที่ 9 ส้มกบงาม
 หมู่ที่ 10 หลุมปูน
 หมู่ที่ 11 แปะโนนไฮ
 หมู่ที่ 12 ทะเลใน
 หมู่ที่ 13 เสมา
 หมู่ที่ 14 แก่นนคร
 หมู่ที่ 15 อยู่เจริญ
 หมู่ที่ 16 ทะเลบน

 สถานที่สำคัญ 
 การศึกษา 
 โรงเรียน
 โรงเรียนบ้านแก่นท้าว (อโศกวุฒิกรสงเคราะห์)
 โรงเรียนบ้านทะเล (เสมาประชาสรรค์)
 โรงเรียนบ้านน้อยกุดคล้า
 โรงเรียนบ้านส้มกบงาม
 โรงเรียนบ้านโสกแจ้ง
 โรงเรียนเสมาวิทยา

 การศาสนา
 วัด/สำนักสงฆ์
 วัดโสกแจ้ง
 วัดแก่นท้าว
 วัดทะเล
 วัดธรรมจักรเสมาราม
 วัดน้อยกุดคล้า
 วัดบ้านโป่ง
 วัดส้มกบงาม
 วัดหลุมปูนปัญญาวาส
 วัดหินตั้ง
 วัดเหมือดแอ่
# เจ้าพ่อคงคา
จุ้ยเต๋อเซียนจุน (พินอิน: shuǐdexian jun) เป็นเทวดาตามความเชื่อของจีน และศาสนาเต๋า โดยพระองค์เป็นเทพและเซียนที่ดูแลรักษาธาตุน้ำในสังกัดของพระชลบดีเทวราช โดยควบคุมดูแลบริหารจัดการเรื่องน้ำทั่วทุกแหล่งของโลกมนุษย์และเป็นหนึ่งในเทวดาที่รักษาดาวพุธ ในบางครั้งจะเรียกพระนามว่า (พินอิน: shuǐDe Zhen Jun) ในกลุ่มชาวฮากกาที่นับถือความเชื่อของจีน และศาสนาเต๋าเชื่อว่าจุ้ยเต๋อเซียนจุนเป็นองค์เดียวกับพระชลบดีเทวราช ด้วยเหตุนี้พวกเขาจึงบูชาพระองค์ในคลองและน้ำต่าง ๆ ในเทศกาลเซี่ยหยวน  ในหมู่อาชีพของนักผจญเพลิงโดยต้องการดับเพลิงอยู่โชกโชนของหมู่ชาวจีนโบราณโดยถือว่า จุ้ยเต๋อเซียนจุน และเฮ่าเต๋อเซียนจุน  เป็นเทพบรรพชนผู้คุ้มครองพวกเขา